Ψάρι στον ατμό με καστανό ρύζι
Πλήρες γεύμα, έτοιμο σε μόλις 20΄ και άκρως καλοκαιρινό!
300 γρ. ρύζι καστανό (στιγμής), 1 φακελάκι πράσινο τσάι, 4 φιλέτα από κατεψυγμένο ψάρι της αρεσκείας μας, αλάτι, πιπέρι, 1 σκελίδα σκόρδου, 1 κομμάτι (5 εκ. περίπου) φρέσκο τζίντζερ, καθαρισμένο, 1 φρέσκια καυτερή πιπεριά τσίλι, χωρίς τα σπόρια (αν θέλουμε), το χυμό και το ξύσμα από 1 λεμόνι ακέρωτο, 1 κουτ. σούπας σάλτσα σόγιας, 2 κουτ. γλυκού μέλι, 1 κουτ. σούπας σησαμέλαιο
Για να φτιάξουμε το ψάρι στον ατμό με καστανό ρύζι, σε μια βαθιά κατσαρόλα βράζουμε το ρύζι σύμφωνα με τις οδηγίες της συσκευασίας, προσθέτοντας στο νερό το τσάι. Αφαιρούμε το φακελάκι και αποσύρουμε από τη φωτιά.Λιώνουμε στο μούλτι το σκόρδο, το τζίντζερ και την πιπεριά τσίλι (αν θέλουμε). Ρίχνουμε το χυμό και το ξύσμα του λεμονιού, τη σάλτσα σόγιας, το μέλι, το σησαμέλαιο και χτυπάμε λίγο ακόμα να αναμειχθούν. Αλατοπιπερώνουμε τα φιλέτα του ψαριού και τα μαγειρεύουμε στον ατμό (είτε σε ατμομάγειρα είτε σε καλάθι ατμού, μπαμπού ή ανοξείδωτο) για περίπου 5 λεπτά ή μέχρι να γίνουν. Ανακατεύουμε το ρύζι με τα 3/4 της σάλτσας και το σερβίρουμε στα πιάτα. Μοιράζουμε και το ψάρι στα πιάτα και συνοδεύουμε με την υπόλοιπη σάλτσα.
Ρύζι,Ψάρι